# tryghedsaftale

Der er truffet politisk beslutning om en sammenlægning af Østre Skole og Lindeskovskolen til en fælles skole på en fælles matrikel, med virkning fra skoleåret 2020/2021. Den nye skole på Østerbro placeres på de arealer, der i dag rummer Lindeskovskolen.

Formålet med denne aftale er, at sikre medarbejderne tryghed i ansættelsen i forbindelse med sammenlægningen. Nærværende aftale hviler på allerede indgåede aftaler for Guldborgsund Kommunes skolevæsen, samt på det materiale som sammenlægningsudvalget har udarbejdet.

Aftalen er gældende til og med skoleåret 2020/2021.

Det aftales at:

* det tildelte budget for skoleåret 2020/2021 fastfryses. Det betyder, at der er lønbudget til det antal medarbejdere, der allerede er ansat på henholdsvis Østre Skole og Lindeskovskolen.
* parterne følger udviklingen i elevtal, den demografiske sammensætning, personalesammensætning mm. og mødes i starten af september 2020.
* ledelsen har sin råderet, og er derigennem forpligtiget til, i samarbejde med MED-systemet, at sikre en stabil og økonomisk ansvarlig drift, der lever op til den politisk besluttede ramme for Guldborgsund Kommunes skolevæsen.

Brian Brodersen Birger Petersen

Skolelederforeningen Lolland-Falster Lærerforening

Anja Wollesen Lene Andersen

BUPL HK

Bodil Marker Kathrine Ersted Sørensen

FOA Centerchef Børn & Læring